

ประกาศองค์การบริหารส่วนตำบลป่าไม้งาม

เรื่อง กำหนดระยะเวลาสำรวจที่ดินและสิ่งปลูกสร้าง ตามพระราชบัญญัติที่ดินและสิ่งปลูกสร้าง พ.ศ. 2562

--------------------------------------------------------------

ด้วยองค์การบริหารส่วนตำบลป่าไม้งามจะดำเนินการสำรวจภาษีที่ดินและสิ่งปลูกสร้างที่ตั้งอยู่ภายในเขตองค์การบริหารส่วนตำบบลป่าไม้งาม เพื่อประโยชน์ในการประเมินและจัดเก็บภาษีที่ดินและสิ่งปลูกสร้างตามพระราชบัญญัติภาษีที่ดินและสิ่งปลูกสร้าง พ.ศ. 2562 โดย กำหนดระยะเวลาดำเนินการดังกล่าวตั้งแต่วันที่ 1 ตุลาคม 2562 เป็นต้นไป

ดังนั้น จึงขอความร่วมมือและความสะดวกจากเจ้าของหรือผู้ครอบครองที่ดินและสิ่งปลูกสร้างที่ตั้งอยู่ในเขตองค์การบริหารส่วนตำบลป่าไม้งาม โปรดให้ข้อมูลกับพนักงานสำรวจขององค์การบริหารส่วนตำบลป่าไม้งาม เช่น ข้อมูลเกี่ยวกับประเภท จำนวน ขนาด ของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง และรายละเอียดอื่นๆ รวมทั้งเอกสารหลักฐานต่างๆที่เกี่ยวข้องเป็นต้น

จึงประกาศให้ทราบโดยทั่วกัน

ประกาศ ณ วันที่ 1 เดือน กันยายน พ.ศ.2562



(นายแสง ชัยศรี)

นายกองค์การบริหารส่วนตำบลป่าไม้งาม